
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 121 

7 Μαρτίου 1995 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδο- 
μικής ενότητας Βελβενδού του Δήμου Βελβενδού (Ν. 
Κοζάνης) και τροποποίηση του εγκεκριμένου ρυμοτο¬ 
μικού σχέδιου του ίδιου Δήμου στα σημεία σύνδε¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 1 και 4). 6 (παρ. 1, 
4, 5 και 6) και 7 (παρ. 1,2 και 4) του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως το άρθρο 6 τροποποιή¬ 
θηκε με την παρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α' 4). 

2. Τις διατάξεις των άρθρων ϊ, 2, 3, 9,11,29 και 70 του 
Ν.Δ/τος της 17.7.1923 «Περί σχεδίων πόλεων κ.λπ.» (Α' 
228), όπως μεταγενέστερα τροποποιήθηκαν και συμπλη¬ 
ρώθηκαν. 

3. Τις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (Α' 
210), όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας ΌΚΧΕ" και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεων του Ν. 1577/1985 “ΓΟΚ” και 
άλλες σχετικές διατάξεις» (Α' 91). 

4. Τις διατάξεις του άρθρου 23 παρ. 1 εδ. ιδ του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154). 

6. Την 32898/1251/25.4.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Ε.) της 
Κοινότητας Βελβενδού του Νομού Κοζάνης» (Δ' 654). 

7. Την 89312/6437/13.10.1994 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Χαρακτηρισμός ως πυκνοδομημένου τμήματος της πο¬ 


λεοδομικής ενότητας Βελβενδού του Δήμου Βελβενδού 
(Ν. Κοζάνης)». 

8. Την 89226/6357/13.10.1994 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής 
ενότητας Βελβενδού του Δήμου Βελβενδού (Ν. Κοζά¬ 
νης)». 

9. Τις 95/1987, 128/1987, 74/1988, 32/1989, 51/ 
1989. 89/1989, 117/1992, 122/1993 και 26/1994 γνω¬ 
μοδοτήσεις του Δημοτικού Συμβουλίου Βελβενδού. 

10. Τις 1/συν. 26/18.10.1989, 5/συν. 30/21.11.1989, 
συν. 27/4.10.1990, 1/συν. 9/29.4.1993, 1/συν. 4/ 
24.2.1994, 10/συν. 5/17.3,1994, γνωμοδοτήσεις του 
Συμβουλίου Χωροταξίας, Οικισμού και Περιβάλλοντος Ν. 
Κοζάνης. 

11. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

12. Την 691/1994 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

'Αρθρο 1 

Α. Εγκρίνεται το πολεοδομικά σχέδιο τμήματος της πο¬ 
λεοδομικής ενότητας Βελβενδού του Δήμου Βελβενδού 
(Ν. Κοζάνης) ως εξής: 

α. Του τμήματός του που είναι οικισμός προϋφιστάμε- 
νος του έτους 1923 και έχει χαρακτηρισθεί ως πυκνοδο- 
μημένο με την 89312/6437/13.10.1994 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων με τις διατάξεις του Ν. Δ/τος της 17.7.1923. 

β. Του λοιπού τμήματός του που είναι αραιοδομημένο 
και αδόμητο με τις διατάξεις του Ν. 1337/1983, 
με τον καθορισμό ατις παραπάνω περιοχές (παρ. α' και β') 
οικοδομησίμων χώρων, οδών, πεζοδρόμων, κοινοχρήστων 
χώρων, χώρων πρασίνου, παιδικής χαράς, πάρκου, χώρων 
στάθμευσης αυτοκινήτων, αθλητικών εγκαταστάσεων, 
εκκλησίας, πλατείας, χώρου νηπιαγωγείου - δημοτικού 
σχολείου, αστυνομίας, γυμνασίου-λυκείου, σταθμού 
ΚΤΕΛ, πρατηρίου τροφίμων, αναψυχής - κοινοχρήστου 
χώρου, δημοτικού σχολείου, βρεφικού - παιδικού σταθ¬ 
μού, νηπιαγωγείου, γεωργικής σχολής, παιδικού σταθμού, 
μορφωτικού συλλόγου, Ο.Τ.Ε., λαϊκής αγοράς, αίθουσας 

1 εκδηλώσεων, Δημαρχείου, Πνευματικού Κέντρου, υγειο¬ 
νομικού σταθμού. 

Β. Εγκρίνεται η τροποποίηση του εγκεκριμένου ρυμο¬ 
τομικού σχεδίου της ίδιας πολεοδομικής ενότητας στα ση¬ 
μεία σύνδεσης με την περιοχή επέκτασης με την κατάρ¬ 
γηση οικοδομικών και ρυμοτομικών γραμμών. 

Γ. Οι ρυθμίσεις των προηγουμένων παραγράφων Α και Β 
φαίνονται στα σχετικά τέσσερα (4) χρωματισμένα πρωτό¬ 
τυπα διαγράμματα σε κλίμακα 1:1000, που θεωρήθηκαν 
από τον Προϊστάμενο της Διεύθυνσης Τοπογραφικών 
Εφαρμογών με την 100077/1994 πράξη του και που αντί¬ 
τυπά τους σε φωτοσμίκρυνση δημοσιεύονται με το παρόν 
διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με την παρ. 8 του άρθρου 
1 και καθορίζονται οι όροι και περιορισμοί δόμησης της 
περιοχής της οποίας το σχέδιο εγκρίνεται με την παρ. α 
του άρθρου 1 του παρόντος. 

Άρθρο 3 

Στους οικοδομήσιμους χώρους των παραπάνω περιο¬ 
χών επιτρέπονται οι χρήσεις γενικής κατοικίας όπως 
προσδιορίζονται από το άρθρο 3 του από 23.2.1987 Π.Δ/ 
τος (Δ' 166) με εξαίρεση τα επαγγελματικά εργαστήρια 
χαμηλής όχλησης, τα πρατήρια βενζίνης, τα κτίρια στάθ¬ 
μευσης. 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους δύο (2), δύο και μισό (2,5), 
τριών (3), τεσσάρων (4), πέντε (5), έξι (6), επτά (7), οκτώ 
(8) και δέκα (10) μέτρων και μεταβλητό πλάτους από μη¬ 
δέν έως δύο και μισό (0-2,5) όπως φαίνονται στα διαγράμ¬ 
ματα του άρθρου 1. 

Άρθρο 5 

Α. Τα ελάχιστα όρια εμβαδού και προσώπου, καθώς και 
οι λοιποί όροι και περιορισμοί δόμησης των οικοπέδων κα¬ 
θορίζονται κατά τομείς ΙΑ και ΙΒ, όπως φαίνονται στα δια¬ 
γράμματα του άρθρου 1 ως εξής: 

I. Τομέας ΙΑ (πυκνοδομημένο τμήμα οικισμού προϋφι- 
στάμενου του έτους 1923). 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια (200) τ. μέτρα. 

2. Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα: 

α) Τα οικόπεδα τα οποία στις 2.7.1968 ημέρ'α δημο¬ 
σίευσης του από 15.6.1968 Β.Δ/τος (Δ' 111) είχαν: 

- Ελάχιστο πρόσωπο: έξι (6) μ. 

- Ελάχιστο εμβαδόν: εκατό (100) τ.μ. 

β) Τα οικόπεδα τα οποία στις 25.7.1979 ημέρα δημο¬ 
σίευσης του από 19.7.1979 Π,Δ/τος (Δ' 401) είχαν: 

- Ελάχιστο πρόσωπο: οκτώ (8) μ. 

-Ελάχιστο εμβαδόν: εκατόν πενήντα (150) τ.μ. 

3. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

4. Συντελεστής δόμησης: οκτώ δέκατα (0,8) και για τα 
οικόπεδα που έχουν εμβαδόν μικρότερο των 200 τ.μ. ο 
συντελεστής δόμησης ορίζεται σε 1, εφόσον η συνολική 
επιφάνεια ορόφων δεν υπερβαίνει τα 160 τ.μ. 

5. Μέγιστο επιτρεπόμενο ύψος των κτιρίων: οκτώ (8) 
μέτρα. 


6. Επιπλέον των παραπάνω ισχύουν για τον τομέα ΙΑ τα 
εξής: 

ί. Τα κουφώματα των κτιρίων επιβάλλεται να είναι ξύ¬ 
λινα. Ειδικότερα: 

α) Τα εξώφυλλα να είναι ταμπλαδωτά ή καρφωτά (σανι¬ 
δωτά). 

β) Τα ανοίγματα των καταστημάτων να είναι περιορισμέ¬ 
νων διαστάσεων, τα δε κουφώματα να είναι ανάλογης κα¬ 
τασκευής με τα παραδοσιακά πρότυπα, 
γ) Επιτρέπεται η τοποθέτηση σιδηρών κιγκλιδωμάτων 
ασφαλείας σε παράθυρα και πόρτες απλής μορφής. 

δ) Τα εξωτερικά κουφώματα των κτιρίων επιβάλλεται να 
είναι μονόχρωμα. 

ϋ. Η επικάλυψη των οδών και πλατειών επιβάλλεται να 
γίνεται σύμφωνα με τους παραδοσιακούς τρόπους κατα¬ 
σκευής ή με σύγχρονα υλικά ύστερα από έγκριση της Επι¬ 
τροπής Πολεοδομικού και Αρχιτεκτονικού Ελέγχου. 

II. Τομέας ΙΒ (πυκνοδομημένο και αραιοδομημένο 
τμήμα του οικισμού προ του 1923). 

1. Ελάχιστο πρόσωπο: δέκα πέντε (15) μέτρα. 
Ελάχιστο εμβαδόν: πεντακόσια (500) τ.μ. 

2. Κατά παρέκκλιση του προηγουμένου εδαφίου θεω¬ 
ρούνται άρτια και οικοδομήσιμα τα οικόπεδα που εμπί¬ 
πτουν στο πυκνοδομημένο τμήμα του οικισμού προ του 
έτους 1923 και στις 25.7.1979 ημέρα δημοσίευσης του 
από 19 7.1979 Π.Δ/τος (Δ’ 401) είχαν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3. Συντελεστής δόμησης: έξι δέκατα (0,6) και για τα οι¬ 
κόπεδα που εμπίπτουν στο πυκνοδομημένο τμήμα του οι¬ 
κισμού προ του έτους 1923 και έχουν εμβαδόν μικρότερο 
των 200 τ.μ., ο συντελεστής δόμησης ορίζεται σε 1 εφό¬ 
σον η συνολική επιφάνεια ορόφων δεν υπερβαίνει τα 160 
τ.μ. 

4. Μέγιστο ποσοστό κάλυψης των οικοπέδων: Εξήντα 
τοις εκατό (60%) της επιφάνειας τους. 

5. α) Μέγιστο επιτρεπόμενο ύψος των κτιρίων: οκτώ (8) 
μέτρα. 

β) Το μέγιστο επιτρεπόμενο ύψος των κτιρίων του χώ¬ 
ρου αθλητικών εγκαταστάσεων στο Ο.Τ. 166 καθορίζεται 
σε εννέα και μισό (9,5) μ. και η κατασκευή στέγης δεν εί¬ 
ναι υποχρεωτική. 

III. Και για τους τομείς ΙΑ και ΙΒ ισχύουν και τα παρα¬ 
κάτω: 

1. Επιπλέον των προϋποθέσεων των εδαφίων 1 και 2 
των παραγράφων Α και Β απαιτείται όπως στο οικοδομή¬ 
σιμο τμήμα των οικοπέδων εγγράφεται κάτοψη κτιρίου με 
ελάχιστη επιφάνεια πενήντα (50) τ.μ. και ελάχιστη πλευρά 
πέντε (5) μέτρα. 

2. Καθορίζεται όριο ακαλύπτων χώρων όπως φαίνεται 
με μπλε γραμμή στα διαγράμματα του άρθρου 1. 

3. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης μεγίστου ύψους ενός και 
μισού (1,5) μ. και κλίσης όχι μεγαλύτερης του 30%. 

4. Η στέγη επιβάλλεται να είναι δύριχτη, τετράριχτη ή 
πολύ ριχτή και να έχει τις απόλυτα ελάχιστες κατά τα παρα¬ 
δοσιακά πρότυπα κλίσεις. 

Η επικάλυψη της στέγης επιβάλλεται να γίνεται με βυ¬ 
ζαντινά ή ρωμαϊκά κεραμίδια. Επιτρέπεται η κατασκευή 
μονόριχτης στέγης για μικρές οικοδομές μονόροφες με 
αναλογίες 1:2. 

Η κατασκευή στέγης με τους παραπάνω περιορισμούς 
είναι υποχρεωτική έστω και αν πάνω από το κατασκευαζό- 
μενο τμήμα οικοδομής επιτρέπεται ή προβλέπεται η κατα¬ 
σκευή επιπλέον ορόφου. Η στέγη επιβάλλεται να προεξέ¬ 
χει από τις όψεις του κτιρίου κατά 30-50 εκ. 

5. Απαγορεύεται η έναρξη και εκτέλεση των οικοδομι¬ 
κών εργασιών που ακολουθούν εκείνες του φέροντος ορ¬ 
γανισμού και των τοίχων πλήρωσης του κτιρίου πριν από 
την πλήρη περάτωση των εργασιών κατασκευής της στέ¬ 
γης και επικεράμωσής της. 

6. Πάνω από το μέγιστο επιτρεπόμενο ύψος οικοδομής 
απαγορεύεται οποιαδήποτε κατασκευή εκτός από στέγη, 
καπνοδόχο και αεραγωγούς. Οι κατασκευές αυτές επι¬ 
βάλλεται να έχουν μορφή, διαστάσεις και κλίσεις απόλυτα 
σύμφωνες προς τα παραδοσιακά πρότυπα. 

Επίσης επιτρέπεται η εγκατάσταση ηλιακών θερμοσι¬ 
φώνων υπό την προϋπόθεση ότι οι μεν ηλιακοί συλλέκτες 
ενσωματώνονται στη στέγη και εάν δεν είναι τεχνικώς εφι¬ 
κτό, τοποθετούνται σ' αυτήν ακολουθώντας απόλυτα την 
κλίση τους, το δε δοχείο αποθήκευσης του θερμού ύδα- 
τος τοποθετείται κάτω από τη στέγη. 

7. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ3). 

8. Απαγορεύεται η κατασκευή λυομένων οικίσκων. 

IV. Γία τον τομέα ΙΑ και το πυκνοδομημένο τμήμα του οι¬ 
κισμού προ του έτους 1923 του τομέα ΙΒ ισχύουν και τα 
παρακάτω: 

1. Η διάταξη των όγκων των κτιρίων επιβάλλεται να προ¬ 
σαρμόζεται στα παραδοσιακά πρότυπα του περιβάλλο¬ 
ντος ως προς τη σύνθεση, την κλίμακα και τις αναλογίες 
των επιμέρους όγκων. 

Η Επιτροπή Πολεοδομικού και Αρχιτεκτονικού Ελέγχου 
μπορεί να επιβάλλει τροποποιήσεις προκειμένου να επι¬ 
τευχθεί περαιτέρω ανεξαρτοποϊηση τμημάτων του όγκου 
του κτιρίου, μέχρι και της δημιουργίας περισσοτέρων απο¬ 
λύτως διακεκριμένων κτιρίων, εάν τούτο επιβάλλεται από 
τις συνθήκες και τα χαρακτηριστικά παραδοσιακά πρό¬ 
τυπα του περιβάλλοντος. 

2. Επιτρέπεται η κατασκευή εξωστών ανοικτών ή καλυ- 
πτομένων με την προέκταση της στέγης, σύμφωνα με την 
κρίση της Επιτροπής Πολεοδομικού και Αρχιτεκτονικού 
Ελέγχου σε πρόβολο, μέγιστου πλάτους ενός μέτρου και 
πενήντα εκατοστών του μέτρου και μήκους όχι μεγαλύτε¬ 
ρου από το ένα τρίτο του μήκους της όψης. 

Οι εξώστες των πλαγίων και πίσω όψεων των κτιρίων 
πρέπει ν’ απέχουν δύο μέτρα από τα όρια των οικοπέδων 
και πέντε μέτρα από τις απέναντι ιδιοκτησίες. 

Το κατώτερο σημείο του πρόβολου του εξώστη όταν αυ¬ 
τός εξέχει από την οικοδομική γραμμή πρέπει ν’ απέχει το 
λιγότερο τρία μέτρα από το κράσπεδο του πεζοδρο¬ 
μίου. 

Τα κιγκλιδώματα των εξωστών πρέπει να είναι ξύλινα ή 
σιδηρά σύμφωνα με τις υποδείξεις της Επιτροπής Πολεο- 
δομικού και Αρχιτεκτονικού Ελέγχου. 

Οι παραπάνω ανοικτοί εξώστες δεν προσμετρούνται 
στο συντελεστή δόμησης του οικοπέδου. 

3. Δεν επιτρέπεται η κατασκευή ανοικτών κλιμάκων στις 
κύριες όψεις των κτιρίων. Οι κλίμακες δεν προαμετροΰ- 
νται στο ποσοστό κάλυψης και το συντελεστή δόμησης 
του οικοπέδου. 

4. Δεν επιτρέπεται γενικά η ανάρτηση φωτεινών επι¬ 
γραφών ή διαφημίσεων. Επιτρέπεται η ανάρτηση φωτει¬ 


νών επιγραφών κοινών ή έγχρωμων ύστερα από έγκριση 
της Επιτροπής Πολεοδομικού και Αρχιτεκτονικού Ελέγ¬ 
χου, που θα εγκρίνει και τη θέση, τις διαστάσεις και τη 
μορφή τους. Σε κάθε περίπτωση το μήκος δεν πρέπει να 
είναι μεγαλύτερο από το πλάτος των ανοιγμάτων στα 
οποία αντιστοιχούν. 

5. Δεν επιτρέπεται η ανάρτηση επιγραφών πάνω σε 
στηθαία δωμάτων, εξωστών και κλιμάκων, καθώς και η το¬ 
ποθέτηση ικριωμάτων γενικά πάνω στα δώματα των κτι¬ 
ρίων, μέσα στους ακάλυπτους χώρους των οικοπέδων και 
των κοινοχρήστων χώρων του οικισμού. 

6. Επιτρέπεται η κατασκευή πετασμάτων (τέντες) με 
μονόχρωμο ύφασμα μόνο σε περιπτώσεις καταστημάτων, 
χώρων παραμονής γενικά, ύστερα από έγκριση της Επι¬ 
τροπής Πολεοδομικού και Αρχιτεκτονικού Ελέγχου. 

7. Επιβάλλεται η εγκατάσταση ανά οικοδομικό τετρά¬ 
γωνο μιας ομαδικής κεραίας τηλεόρασης. Εφόσον υπάρ¬ 
χουν σε Ο.Τ. μία ή περισσότερες μεμονωμένες κεραίες, 
αυτές αντικαθίστανται από μία που εξυπηρετεί ολόκληρο 
το Ο.Τ. 

Σε περίπτωση που για οποιοδήποτε λόγο δεν είναι εφι¬ 
κτή η εγκατάσταση ομαδικής κεραίας ανά Ο.Τ., οι μεμο¬ 
νωμένες κεραίες πρέπει να τοποθετούνται κοντά στο κτί¬ 
ριο και την περίφραξη, ώστε να μην είναι αισθητή η παρου¬ 
σία τους, υπό την προϋπόθεση ότι είναι δυνατή η λήψη του 
οπτικού και ακουστικού σήματος. 

8. Κάθε έργο υποδομής των Οργανισμών Κοινής Ωφε- 
λείας (ΔΕΗ, ΟΤΕ, κ.λπ.) επιβάλλεται να είναι υπόγειο. 

Η τοποθέτηση των μετρητών ηλεκτρικού ρεύματος 
κ.λπ., καθώς και κάθε άλλου στοιχείου των παροχών των 
Οργανισμών Κοινής Ωφέλειας επιβάλλεται να γίνεται σε 
μη προβαλλόμενη θέση των κοινοχρήστων χώρων. 

Οι Οργανισμοί Κοινής Ωφέλειας (ΔΕΗ, ΟΤΕ κ.λπ.) υπο¬ 
χρεώνονται ν' αναλαμβάνουν με δικά τους έξοδα την 
εγκατάσταση ή την αναμόρφωση και βελτίωση των εγκα- 
ταστάοεών τους στην περιοχή, ώστε να διατηρείται η 
μορφή του συνόλου. 

Επίσης υποχρεώνονται ν’ αναλαμβάνουν την αποκατά¬ 
σταση της αρχικής μορφής οδών και κοινόχρηστων χώρων 
στους οποίους επενέβησαν δια την εγκατάσταση των δι¬ 
κτύων τους. 

9. Κάθε εργασία που αναφέρεται στη διαμόρφωση, τρο¬ 
ποποίηση ή ανάπλαση κοινόχρηστων χώρων (οδών, πλα¬ 
τειών κρηπιδωμάτων κ.λπ.) εκτελείται με τρόπο που προ¬ 
σαρμόζεται στα παραδοσιακά πρότυπα και μετά από 
έγκριση της Επιτροπής Πολεοδομικού και Αρχιτεκτονικού 
Ελέγχου. 

10. Δεν επιτρέπεται η καταστροφή ή η αλλαγή οποιοσ¬ 
δήποτε στοιχείου των κοινόχρηστων χώρων όπως πλακο¬ 
στρώσεις, οδών και πλατειών, τελετουργικές γούρνες και 
δένδρα. Εάν συντρέχουν σοβαροί λόγοι για την κατεδά¬ 
φιση ή αντικατάσταση ή αναμόρφωση ενός από τα παρα¬ 
πάνω στοιχεία των κοινόχρηστων χώρων, απαιτείται 
έγκριση της Επιτροπής Πολεοδομικού και Αρχιτεκτονικού 
Ελέγχου. 

11. Για την επισκευή και αποκατάσταση παλιών κτιρίων 
αντιπροσωπευτικών της παραδοσιακής αρχιτεκτονικής, 
χορηγείται άδεια οικοδομικών εργασιών, ύστερα από 
έγκριση της Επιτροπής Πολεοδομικού και Αρχιτεκτονικού 
Ελέγχου, έστω και αν οι ανάγκες να εκτελεσθούν εργα¬ 
σίες αντίκεινται στις διατάξεις του παρόντος διατάγματος 
και χωρίς υπέρβαση του συντελεστή δόμησης του υπάρ- 

χοντος κτιρίου, όταν αυτός υπερβαίνει το συντελεστή δό¬ 
μησης του παρόντος Δ/τος. 

12. Σχετικό με ερειπωμένα κτίσματα ή κατεδαφιστέα ή 
επικίνδυνα αντιπροσωπευτικά αρχιτεκτονικής, επιτρέπε¬ 
ται η αναστήλωσή τους, έστω και αν οι απαιτούμενες να 
εκτελεσθοϋν εργασίες αντίκεινται στις διατάζεις του πα¬ 
ρόντος διατάγματος, ύστερα όμως από τεκμηριωμένη 
έρευνα, από την οποία προκύπτει η ακριβής αρχική μορφή 
του χτίσματος και ύστερα από έγκριση της Επιτροπής Πο- 
λεοδομικού και Αρχιτεκτονικού Ελέγχου κατά περί¬ 
πτωση. 

13. Για την κατεδάφιση παλιών χτισμάτων ή την αφαί¬ 
ρεση λειτουργικών ή διακοσμητικών στοιχείων από αυτά 
καθώς και για την καθαίρεση εξοπλισμού ιδιωτικών και δη¬ 
μόσιων χώρων (μάνδρες, λιθόστρωτα κ.λπ.) απαιτείται 
άδεια από την αρμόδια Πολεοδομική Υπηρεσία. 

14. Για τη διαμόρφωση ακάλυπτων χώρων των οικοπέ¬ 
δων επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους επιτρέπεται η δια¬ 
μόρφωση του οικοπέδου με αναλημματικούς τοίχους ή 
πρανή μέγιστου ύψους ενάμισυ μέτρου, από το φυσικό 
έδαφος. 

15. Για τη χορήγηση οποιασδήποτε άδειας προσθήκης ή 
επισκευής, καθώς και κατεδάφισης ή καθαίρεσης στοι¬ 


χείων από υπάρχουσες οικοδομές, απαιτείται και η υπο¬ 
βολή δύο τουλάχιστον φωτογραφιών, με τις οποίες απο- 
δεικνΰεται ή θέση του οικοπέδου με το υπάρχον χτίσμα, 
και οι όμορες ιδιοκτησίες με τα χτίσματά τους θεωρημέ¬ 
νες, από τη δημοτική αρχή, 

16. Πριν από την έκδοση άδειας, ανέγερση νέας οικο¬ 
δομής, επισκευής, αποκατάστασης, προσθήκης ή κατα¬ 
σκευής έργων, κατεδαφίσεως ή καθαίρεσης στοιχείων οι¬ 
κοδομών απαιτείται έγκριση της Επιτροπής Πολεοδομι- 
κού και Αρχιτεκτονικού Ελέγχου. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑ! ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛΙΩΤΗΣ 

